Document ID: 32007R0963

UREDBA KOMISIJE (ES) št. 963/2007
z dne 14. avgusta 2007
o izvajanju Uredbe Sveta (ES, Euratom) št. 58/97 v zvezi z odstopanji pri strukturni statistiki podjetij
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES, Euratom) št. 58/97 z dne 20. decembra 1996 o strukturni statistiki podjetij (1) in zlasti člena 12(x) Uredbe,
ob upoštevanju naslednjega:
(1)
Uredba (ES, Euratom) št. 58/97 je vzpostavila skupni okvir za proizvodnjo statističnih podatkov Skupnosti o izdatkih za varstvo okolja in o strukturi, dejavnosti, rezultatih in konkurenčnosti pokojninskih skladov.
(2)
Člen 11 Uredbe (ES, Euratom) št. 58/97 predvideva, da se za prehodna obdobja lahko sprejmejo odstopanja od določb prilog k navedeni uredbi. V skladu z oddelkom 10 Priloge 2 in oddelkom 10 Priloge 7 k navedeni uredbi se lahko predvidena prehodna obdobja za nekatere karakteristike podaljšajo za nadaljnje obdobje.
(3)
Uredba Komisije (ES) št. 1667/2003 z dne 1. septembra 2003 (2) je državam članicam dovolila odstopanja v prehodnem obdobju za referenčna leta 2001 do 2004 glede izdatkov za varstvo okolja in za referenčna leta 2002 do 2004 glede statističnih podatkov o pokojninskih skladih.
(4)
Nekatere države članice so za podaljšano prehodno obdobje zaprosile za odstopanja od nekaterih določb Priloge 2 k Uredbi (ES, Euratom) št. 58/97 glede karakteristik 21 12 0 in 21 14 0 za referenčna leta 2005 do 2008 zaradi vzpostavitve potrebnih sistemov zbiranja podatkov ali prilagoditev obstoječih, tako da bodo določbe Uredbe do konca prehodnega obdobja izpolnjene.
(5)
Več držav članic je za podaljšano prehodno obdobje zaprosilo za odstopanja od nekaterih določb Priloge 7 k Uredbi (ES, Euratom) št. 58/97 glede pokojninskih skladov za referenčna leta 2005 do 2007 zaradi vzpostavitve potrebnih sistemov zbiranja podatkov ali prilagoditev obstoječih, da bodo določbe Uredbe do konca prehodnega obdobja izpolnjene.
(6)
Navedena odstopanja se zdi utemeljeno dovoliti, saj zahtevki držav članic temeljijo na legitimni potrebi po nadaljnjem prilagajanju sistemov zbiranja podatkov.
(7)
Ukrepi, določeni v tej uredbi, so v skladu z mnenjem Odbora za statistični program -
SPREJELA NASLEDNJO UREDBO:
Člen 1
Odstopanja od karakteristik 21 12 0 in 21 14 0 oddelka 4 Priloge 2 k Uredbi (ES, Euratom) št. 58/97 se dovolijo za referenčna leta 2005 do 2008, kakor je določeno v Prilogi I k tej uredbi.
Člen 2
Odstopanja od seznama karakteristik iz oddelka 4 Priloge 7 k Uredbi (ES, Euratom) št. 58/97 se dovolijo za referenčna leta 2005 do 2007, kakor je določeno v Prilogi II k tej uredbi.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. avgusta 2007

Labels: 4
19
20
0
15